laion/Wikipedia-Exotic huggingface dataset:
דייוויד מרשל

דייוויד סול מרשל (באנגלית: David Saul Marshall; ‏12 במרץ 1908 – 12 בדצמבר 1995) היה עורך דין ופוליטיקאי סינגפורי ממוצא יהודי. מונה בשנת 1955 לשר הראשי (מקביל לתפקיד ראש הממשלה, השר הראשי - chief minister) הראשון של השלטון העצמי (תחת חסות בריטית) בסינגפור, והתפטר כעבור שנה. מרשל נולד בסינגפור למשפחת משעל, משפחת סוחרים עשירה שמוצאה מיהדות עיראק. שמו המקורי היה דוד שאול משעל, אך לאחר שהחל בפעילות ציבורית תחת השלטון הבריטי שינה את שם משפחתו למרשל. מרשל נבחר לראש ממשלתה הראשון של סינגפור, כראש מפלגת הפועלים, בשנת 1955. הממשלה שהקים הייתה בעלת רוב מצומצם ולא זכתה ליציבות או לשיתוף פעולה הן פרלמנטרי והן בינלאומי - דבר שהקשה על תפקודה. במאי 1955 פרצו במדינה מהומות, שבמהלכן נהרגו ארבעה אנשים. באפריל 1956 קידם מרשל שיחות עם השלטון הבריטי במטרה להפוך את סינגפור לבעלת עצמאות מלאה, אך השיחות נתקלו בקשיים בשל ההתנגדות והחשש מצד הבריטים להשפעות הקומוניסטים במדינה ולשחרור אסירים פוליטיים. בעקבות זאת, פרש מרשל מראשות הממשלה, ואת מקומו תפס לי קואן יו, שמאוחר יותר הפעיל יד קשה כנגד מפלגת הפועלים. מרשל המשיך לתפקד כפוליטיקאי גם לאחר פרישתו מתפקיד ראש מפלגת הפועלים בשנת 1957, לאחר שהקים את מפלגת פועלי סינגפור. בשנת 1959 איבד את מושבו בבחירות לפרלמנט. לאחר שבשנת 1963 פרש מהפרלמנט, חזר לעבוד כעורך דין, אך עם זאת, המשיך בפעילות פוליטית עד לשנת 1972. בין השנים 1978–1993 שימש מרשל כשגריר סינגפור בצרפת, פורטוגל, ספרד ושווייץ. כשגריר מדינתו, הגן על האינטרסים של סינגפור, למרות חילוקי הדעות הגדולים בינו לבין ראשי השלטון באותה העת. בשנת 1993 פרש מהחיים הדיפלומטיים. בנו היה קצין בריטי ובזמן מלחמת העולם השנייה נפל בשבי היפני. מרשל נפטר בשנת 1995 בעקבות מחלת סרטן הריאה. מדיה וקבצים בנושא דייוויד מרשל בוויקישיתוף דייוויד מרשל, באתר אנציקלופדיה בריטניקה (באנגלית) משפחת משעל ערך זה הוא קצרמר בנושא פוליטיקאים ובנושא סינגפור. אתם מוזמנים לתרום לוויקיפדיה ולהרחיב אותו.
ג'יין ויימרק

ג'יין ויימרק (באנגלית: Jane Wymark; נולדה ב-31 באוקטובר 1952) היא שחקנית אנגלייה. ויימרק נולדה בשכונת פדינגטון שבלונדון. היא בתם של השחקן פטריק ויימרק ושל המחזאית האמריקאית אולוון ויימרק. היא ידועה בעיקר מהופעתה בתפקיד מורוונה צ'ינוות' ויטוורת' בסדרת הטלוויזיה "פולדרק" של ה-BBC משנת 1977, ואחר כך בדמות ג'ויס ברנבי בסדרה הבלשית של רשת ITV "רציחות במידסומר" בה שיחקה מ-1997 עד 2011. ויימרק שיחקה בטלוויזיה הבריטית בדרמות כגון "The Bass Player and the Blonde", בסדרות "A Touch of Frost", "דיינג'רפילד", "לאבג'וי" ו-"Pie in the Sky". בתיאטרון הופיעה בתפקיד ג'יל מייסון במחזה "אקווס" בהפקה של התיאטרון הרפרטוארי של ברמינגהאם. ג'יין ויימרק, במסד הנתונים הקולנועיים IMDb (באנגלית) Michael Coveney (23 ביוני 2013). "Olwen Wymark obituary". The Guardian. נבדק ב-18 בדצמבר 2013. {{cite web}}: (עזרה) Jane Wymark, TV.com
אברהם גיורא קריצ'בסקי

אברהם גיורא קריצ'בסקי (כינוי מחתרתי: דן; 27 בדצמבר 1902 – 29 ביוני 1943) היה סגן מפקד ההגנה בירושלים, מפקד הסניף הירושלמי והתל אביבי של האצ"ל. קריצ'בסקי נולד בזולוטונושי, פלך פולטאבה באוקראינה, ב-27 בדצמבר 1902, לבן-ציון ולסוניה לבית אברבנאל. קיבל חינוך מסורתי וכללי. בגיל צעיר הצטרף לציונות ולתנועת החלוץ. קריצ'בסקי נשאר נאמן לה גם אחרי שהשלטון הבולשביקי ברוסיה אסר כל פעילות ציונית. היה פעיל בקבוצת אודסה. בדרכו לארץ ישראל עבר לפולין משם לרומניה. בצ'רנוביץ נפצע, לאחר שהשתתף בהגנה עצמית של יהודים נגד סטודנטים פורעים. קריצ'בסקי עלה לארץ ישראל בשנת 1922. קריצ'בסקי הצטרף לארגון ההגנה בירושלים. תוך פרק זמן קצר התבלט וקודם. קריצ'בסקי ומפקדו אברהם תהומי נשלחו לקורס מדריכים ארצי, קורס "איטליה 22", שהתקיים על הר הכרמל באוגוסט 1925 ונמשך 14 שבועות. היה זה קורס המפקדים הארצי היחידי שקיימה ההגנה בשנות העשרים. "הקבוצה הירושלמית" ובראשם אברהם תהומי ואברהם קריצ'בסקי הצטיינו באימונים ובליכוד הפנימי ביניהם. קריצ'בסקי השתלם בקורסים של הדרכה ופיקוד והגיע לדרגת סגן מפקד ההגנה בירושלים. לאחר פרעות תרפ"ט לקח ק'יצ'בסקי חלק במפקדת העיר, בפיקודו של אברהם תהומי ביחד עם : רחל ינאית, יעקב דוסטרובסקי-דורי, ויוסף אבידר (רוכל). על אברהם וחבריו נכתב בתולדות ההגנה כך: "עוד בשנות העשרים התבלטה בין מפקדי ירושלים קבוצת-חברים מלוכדת שראו עצמם כבני משפחה אחת וכאחראים יחידים לביטחון העיר וסביבותיה. בראשה של קבוצה זו עמדו שני ה"אברהמים": אברהם זילברג (אברהם תהומי) ואברהם קריצ'בסקי, שהיו קשורים קשרים חברתיים עם קבוצת-חברים שעלתה בראשית שנות העשרים מדרום-רוסיה - "הקבוצה האודיסאית" - וכמה מחבריה שימשו כמפקדים גבוהים בהגנה במקומות שונים בארץ. כולם הצטיינו במסירותם לעבודת ההגנה, השקיעו בה את כל מרצם וכוחם וראו בפעולתה את תוכן חייהם. בניגוד לרוח הפציפיסטית - כביכול - ששררה אז בציבור היהודי בארץ ואשר השפיעה גם על רוח ההגנה בשנים ההן, הייתה קבוצה זו חדורה רוח שאפשר להגדירה כ"מיליטריסטית". ". — ספר תולדות ההגנה, כרך שני, עמ' 426. בשנת 1929 מונה קריצ'בסקי למדריך ההגנה בשומרון, ולאחר מכן למדריך ההגנה בגליל העליון. בארץ ישראל שינה קריצ'בסקי את שם משפחתו לגיורא. אחת התוצאות של פרעות תרפ"ט הייתה הפילוג שחל בארגון ההגנה באפריל 1931, שהביא להקמתו של "הארגון הצבאי לאומי בארץ-ישראל". הפילוג היה קשור באברהם תהומי ששימש מפקד מחוז ירושלים בהגנה, וחבריו בצמרת הארגון. בשנת 1930 יצא קריצ'בסקי ללימודים אקדמיים בברלין. לפי בקשתו של אברהם תהומי, לאחר התבססות הארגון מחדש בירושלים, הפסיק את לימודיו וחזר להתמנות כמפקד הסניף הירושלמי מטעם האצ"ל. קריצ'בסקי ארגן קבוצת אינטלקטואלים אשר רובם היו סטודנטים באוניברסיטה העברית בירושלים, והם הציעו את השם: "הארגון הצבאי לאומי בארץ-ישראל". את ההצעה העביר קריצ'בסקי לתהומי והמרכז אישר אותו כשמו הרשמי של הארגון). בשנת 1939 נישא לרופאת הילדים הד"ר שרה קרפ. הזוג עבר לתל אביב. כשהוקם האיחוד מחדש נתמנה לסגן המפקד בהגנה המאוחדת, אך בגלל החיכוכים בין אנשי שני הזרמים, פרש מן העבודה בהגנה והסתדר כפקיד בחברת "מסחר ותעשייה" בתל אביב. קריצ'בסקי נפטר בתל אביב, ב-29 ביוני 1943, ממחלה ממארת ונקבר בבית העלמין נחלת יצחק. בנו דן אשר נולד ארבעה ימים לפני מותו, נקרא בשם המחתרתי של אביו. דוד תדהר (עורך), "אברהם גיורא קריצ'בסקי", באנציקלופדיה לחלוצי הישוב ובוניו, כרך יג (1963), עמ' 1516 ספר תולדות ההגנה ב', עמוד 257 "האצ"ל בחיפה האדומה" - יהודה לפידות, תשס"ו, 2006, עמוד 26 "האצ"ל בחיפה האדומה" - יהודה לפידות, תשס"ו, 2006, עמוד 32
יחסי איסלנד–צ'כיה

יחסי איסלנד–צ'כיה הם היחסים הדיפלומטיים הרשמיים שבין הרפובליקה של איסלנד לבין הרפובליקה הצ'כית. שתי המדינות כוננו את יחסיהן הדיפלומטיים ב-1 בינואר 1993. צ'כיה מיוצגת באיסלנד באמצעות קונסוליית הכבוד שלה בעיר רייקיאוויק. שגרירות איסלנד בווינה, אוסטריה מואמנת על צ'כיה. קיימת גם קונסוליה איסלנדית בפראג. שתי המדינות הן ריבוניות וחברות מלאות בנאט"ו, במועצת אירופה ובארגון לשיתוף פעולה ולפיתוח כלכלי. הביקור הראשון מדרג גבוה בין שתי המדינות התרחש בשנת 1997, כאשר ראש הממשלה הצ'כי ואצלב קלאוס הגיע לאיסלנד לביקור ממלכתי. הוא נפגש עם עמיתו, ראש הממשלה דוד אודסון לדון בנושא הצטרפותה של צ'כיה לנאט"ו. הנשיא הצ'כי ואצלב האוול הגיע לביקור רשמי באיסלנד ב-1999, ונפגש עם נשיא איסלנד אולפור רגנר גרימסון. לדון בנושא הצטרפותה של צ'כיה לנאט"ו פעם נוספת. ואצלב קלאוס, בעת כהונתו כנשיא צ'כיה הגיע לביקור באיסלנד ב-2005. שם פגש את ראש ממשלת איסלנד הלדור אסגרימסון. במהלך הביקור קלאוס הודה לאיסלנד על תרומתה לצירוף צ'כיה לנאט"ו והביע תקווה ונכונות כי איסלנד תצטרף לגוש האירופי. מדיה וקבצים בנושא יחסי איסלנד–צ'כיה בוויקישיתוף השגרירות האיסלנדית בווינה, אוסטריה (אמונה על צ'כיה) "Czech premier to visit Iceland and Canada". ČTK. 10 בפברואר 1997. נבדק ב-10 ביוני 2009. {{cite news}}: (עזרה) "Czech and Icelandic premiers discuss NATO". ČTK. 19 בפברואר 1997. נבדק ב-10 ביוני 2009. {{cite news}}: (עזרה) "Havel warns against Kosovo-dominated NATO Summit". Radio Prague. אורכב מ-המקור ב-2011-06-07. נבדק ב-10 ביוני 2009. {{cite web}}: (עזרה) "Czech Republic would welcome Iceland's EU entry". ČTK. 23 באוגוסט 2005. נבדק ב-10 ביוני 2009. The Czech Republic would welcome it if Iceland joined the European Union," Czech President Vaclav Klaus, who is on an official visit to Iceland, told CTK today after his meeting with Icelandic Prime Minister Halldor Asgrimsson. "We would definitely vote for it [Iceland's EU entry]," Klaus said.Iceland has not applied for EU membership yet, but it is a member of the European Economic Area (EEA), comprising along... {{cite news}}: (עזרה)
אירי בייהוקס

האם התכוונתם ל... קולג' פארק סקייהוקס – קבוצת הבת של אטלנטה הוקס, אשר הוקמה בשנת 2017. לייקלנד מג'יק – קבוצת "אירי בייהוקס" המקורית, אשר הוקמה בשנת 2008 עברה ב-2017 ללייקלנד, פלורידה. ברמינגהאם סקוואדרון – קבוצת הבת של ניו אורלינס פליקנס, אשר הוקמה בשנת 2019.
1769 בצרפת

שנת 1769 בצרפת הייתה השנה בה ציינה צרפת 782 שנות לאום. מונרך: לואי החמישה עשר 8 במאי – קרב פונטה נובו מתחיל בין המלוכה הצרפתית לבין כוחות קורסיקאים. 9 במאי – קרב  פונטה נובו מסתיים, וסולל את הדרך לשליטה הצרפתית באי. 10 בינואר - מישל נה, מרשל צרפת (נפטר ב-1815). 31 בינואר - אנדרה ז'אק גרניין, ממציא המצנח (נפטר ב-1823). 1 במרץ - פרנסואה סוורין מרסו-דסגרוויארס, גנרל (נפטר ב-1796). 29 במרץ - ז'אן דה דיו סול, מרשל צרפת וראש ממשלת צרפת (נפטר ב-1851). 11 באפריל - ז'אן לאן, גנרל (נפטר ב-1809). 13 באפריל - צ'ארלס מתיו איזידור דקן, גנרל (נפטר ב-1832). 29 ביולי - לואיס בנואה פיקארד, מחזאי (נפטר ב-1828). 15 באוגוסט - נפוליאון בונפרטה, מצביא ומנהיג פוליטי (נפטר ב-1821). 23 באוגוסט -ז'ורז' קיוויה, זואולוג (נפטר ב-1823). 28 בדצמבר - אוגוסט הילריון, הרוזן של קרטרי, משורר, סופר, היסטוריון ופוליטיקאי (נפטר ב-1859). מדיה וקבצים בנושא 1769 בצרפת בוויקישיתוף
ליפסטאר

ליפסטאר היא תוכנית בידור וליפ סינק ישראלית המשודרת בערוץ KidZ. התוכנית מורכבת מביצועי שירים בצורת ליפ סינק (הזזת שפתיים בהתאם לשיר). פרק הבכורה של ליפסטאר, בערוץ היוטיוב של Yes KidZ. "ליפסטאר", בפרויקט "אישים" לתיעוד היצירה הישראלית
Loka

Loka (באנגלית: Crazy, ובעברית: משוגעת) הוא סינגל שהוקלט על ידי הצמד הברזילאי סימונה & סימריה, בשיתוף אניטה. הסינגל יצא לאור ב-6 בינואר 2017, תחת חסותה של חברת התקליטים יוניברסל מיוזיק גרופ. השיר נכלל באלבום האוסף הראשון של הצמד, Duetos. השיר זכה להצלחה רבה בברזיל כאשר שם הצליח להיכנס לכ-14 מצעדים שונים ומתוכם הצליח להגיע חמש פעמים למקום הראשון. שיר זה מהווה כסינגל הפריצה של הצמד, וכשיר המצליח ביותר של הצמד ושל אניטה, כאשר מכר למעלה מ-1.8 מיליון עותקים בברזיל. הווידאו קליפ הנלווה שיצא לסינגל זכה במהרה לפופולריות רבה, כאשר ביומו הראשון ביוטיוב צבר למעלה מ-3 מיליון. בקליפ ניתן לראות את הצמד ואת אניטה כשהן יוצאות מתוך מסך חשוך, שרות את השיר ועוברות לסצנה שצולמה במגרש גרוטאות. בין לבין ניתן לראות אותן שופכות על עצמן מים כשהן רוקדות בבגדים מינימליים, מול מכוניות. הקליפ נכון למרץ 2020, צבר למעלה מ-650 מיליון צפיות, ובכך הפך לווידאו קליפ הנשי השני הנצפה ביותר של שנת 2017. השיר נכנס רק למצעדים אשר נמצאים בברזיל, שם הגיע לצמרות חמישה מצעדים שונים. מידע על הסינגל "Loka" באתר מיוזיק בריינז מידע על היצירה "Loka" באתר Discogs מילות השיר "Loka" באתר Genius סרטון השיר "Loka" באתר יוטיוב Duetos, נבדק ב-2021-09-09 "CERTIFICADOS - Pro-Música Brasil". Pro-Música Brasil (בפורטוגזית). נבדק ב-2017-08-21. YouTube Stats of Simone & Simaria - Loka ft. Anitta, kworb.net SimoneSimariaVEVO (2017-01-06), Simone & Simaria - Loka ft. Anitta, נבדק ב-2017-12-28 YouTube - Most Viewed Music Videos Published in 2017, kworb.net "CERTIFICADOS - Pro-Música Brasil". Pro-Música Brasil (בBrazilian Portuguese). נבדק ב-2018-03-17.
משה סופר (ערלוי)

רבי משה סופר (קרוי גם על שם חיבורו היד סופר; כ"ה באייר ה'תרמ"ה, 1885 – כ"א בסיוון ה'תש"ד, 1944) היה דיין באגר (ערלוי) שבהונגריה, ומחבר שו"ת "יד סופר", דור רביעי לחת"ם סופר. משה סופר נולד בכ"ה באייר ה'תרמ"ה (10 במאי 1885) לרבי שמעון סופר, רב העיר ערלוי ומחבר ספר "התעוררות תשובה", בנו של ה"כתב סופר". אמו, מלכה אסתר הייתה בתם של רבי שלמה זלמן שפיצר, רב קהילת שיפשוהל בווינה ומחבר הספר "תיקון שלמה" וגיטל, בתו של החתם סופר (אביו ואמו היו בני דודים). בבחרותו למד בישיבתו של רבי אברהם גרינבורג בעיירה קז'מארוק שבהונגריה, ולאחר מכן בישיבת פרשבורג שבה כיהן אז הרב עקיבא סופר. בשנות בחרותו התפרסם כעילוי, הרב מרדכי לייב וינקלר, מחבר הספר "לבושי מרדכי" העיד עליו כי הוא בקיא בתלמוד בבלי, בתלמוד ירושלמי, בספרי הראשונים והאחרונים. באותן שנים הוסמך להוראה על ידי כמה רבנים. הרב סופר נישא לטושנא, בתו של הרב משה יוחנן שיינפלד, רבה של מיהליפלווא. לאחר נישואיו היה סמוך שלוש שנים על שולחן חותנו. עם פטירת חותנו רצו תושבי העיירה מיהליפלווא להכתירו כרב, אך הוא לא הסכים ודחף להכתרת גיסו רבי בנימין שיינפלד. לאחר מכן חזר סופר לעיר מולדתו ערלוי, התפרנס ממסחר עד שהפסיד את כל כספו בבורסה ולכן ביקש להתמנות לדיין בבית הדין שבערלוי. על אף שכבר הוסמך לרבנות בבחרותו, בחר להבחן שוב אצל שלושה רבנים נוספים. בשנת ה'תש״ד[דרושה הבהרה], עם פלישת הגרמנים להונגריה במלחמת העולם השנייה, גירשוהו הנאצים עם כל משפחתו, בין כל תושביה היהודים של ערלוי, לאושוויץ. בכ"א בסיוון תש״ד (12 ביוני 1944) הוא נרצח יחד עם אביו רבי שמעון, אשתו וארבע בנותיו באושוויץ. לרבי משה סופר נולדו שישה ילדים: בנו רבי אברהם שמואל בנימין סופר, מחבר שו"ת "דברי סופר" וספר "מחזה אברהם" על שו"ת חתם סופר או"ח ויו"ד. נפטר בכ"ד בטבת ה'תש"ח בנו רבי יוחנן סופר, האדמו"ר מערלוי בירושלים ומקים קהילת ערלוי לאחר מלחמת העולם השנייה, חבר מועצת גדולי התורה של אגודת ישראל ומחבר ספר "אמרי סופר". נפטר בי"ג באדר א' ה'תשע"ו בתו חוה רבקה, נספתה בשואה בטרם נישואיה. בתו לאה, נספתה בשואה בטרם נישואיה. בתו גיטל טויבא, נספתה בשואה בטרם נישואיה. בתו רייזל, נספתה בשואה בטרם נישואיה. בנו רבי יוחנן סופר, הקדמת בן המחבר לשו"ת יד סופר, ערלוי: האחים געווירץ, תש"ט ספרו, שו"ת יד סופר, באתר היברו בוקס. האם קטן שנעשה גדול ביום ראשון י’ באב מחויב לצום שחל באותו היום - הרב משה סופר הי”ד, באתר תורתך לא שכחתי.
זהות לגראנז'

באלגברה, זהות לגראנז היא זהות מתמטית הקובעת שסכום ריבועי המרחקים מקודקודי משולש לצלע הנגדית שווה לארבע פעמים שטח המשולש. זהות זו נקראת על שם המתמטיקאי ז'וזף-לואי לגראנז', מתמטיקאי ופיזיקאי מהמאה ה-18, שפרסם לראשונה את התוצאה בחיבור בעל 2 כרכים שלו Mécanique Analytique משנת 1788. ומתוארת כך : ( ∑ k = 1 n a k 2 ) ( ∑ k = 1 n b k 2 ) − ( ∑ k = 1 n a k b k ) 2 = ∑ i = 1 n − 1 ∑ j = i + 1 n ( a i b j − a j b i ) 2 = 1 2 ∑ i = 1 n ∑ j = 1 , j ≠ i n ( a i b j − a j b i ) 2 {\displaystyle {\displaystyle {\begin{aligned}\left(\sum _{k=1}^{n}a_{k}^{2}\right)\left(\sum _{k=1}^{n}b_{k}^{2}\right)-\left(\sum _{k=1}^{n}a_{k}b_{k}\right)^{2}&=\sum _{i=1}^{n-1}\sum _{j=i+1}^{n}\left(a_{i}b_{j}-a_{j}b_{i}\right)^{2}\\&={\frac {1}{2}}\sum _{i=1}^{n}\sum _{j=1,j\neq i}^{n}(a_{i}b_{j}-a_{j}b_{i})^{2}\end{aligned}}}} עבור שתי קבוצות של מספרים an ו-bn, ממשיים או מרוכבים. בסימון וקטורי, ניתן לבטא את זהות לגראנז' בצורה הבאה: ‖ a ‖ 2 ‖ b ‖ 2 − ( a ⋅ b ) 2 = ∑ 1 ≤ i < j ≤ n ( a i b j − a j b i ) 2 {\displaystyle {\displaystyle {\begin{aligned}\left\|\mathbf {a} \right\|^{2}\left\|\mathbf {b} \right\|^{2}-(\mathbf {a} \cdot \mathbf {b} )^{2}=\sum _{1\leq i<j\leq n}\left(a_{i}b_{j}-a_{j}b_{i}\right)^{2}\,\end{aligned}}}} כאשר a , b ∈ R n {\displaystyle a,b\in R_{n}} ניתן להוכיח את הזהות על ידי ציור גובה מכל קודקוד של המשולש לצד הנגדי, ויוצרים שלושה משולשים קטנים יותר. משולשים קטנים יותר אלו ידועים בשם "משולשי הגובה". שטח המשולש המקורי שווה לסכום השטחים של משולשי הגובה הללו. לפי משפט פיתגורס, ריבוע אורך הגובה מכל קודקוד שווה למכפלת אורכי שתי צלעות המשולש הצמודות לאותו קודקוד, פחות ריבוע אורך הצלע המנוגדת לזה. קָדקוֹד. לפיכך, סכום הריבועים של אורכי הגבהים שווה לארבע פעמים שטח המשולש. לזהות של לגראנז' יש מספר יישומים חשובים בגאומטריה. לדוגמה, ניתן להשתמש בו כדי לחשב את רדיוס ההיקף של משולש, שהוא רדיוס המעגל העובר בכל שלושת קודקודי המשולש. ההיקף קשור לאורכים של צלעות המשולש בנוסחה: R = a b c / 4 K {\displaystyle R=abc/4K} כאשר R {\displaystyle R} הוא הרדיוס c {\displaystyle c} a {\displaystyle a} הם אורכי צלעות המשולש, ו K {\displaystyle K} הוא שטח המשולש. החלפת הביטוי ל K {\displaystyle K} מהזהות של לגראנז' בנוסחה זו נותנת דרך פשוטה לחשב את ההיקף במונחים של אורכי הצלעות. זהותו של לגראנז' שימושית גם בפתרון בעיות הכרוכות בהצטלבות של קווים ומעגלים. לדוגמה, ניתן להשתמש בו כדי לקבוע את נקודות החיתוך של ישר ומעגל, או כדי לקבוע אם ישר משיק למעגל. זהות לגראנז', באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אנטיכולינרגיות

חומר אנטיכולינרגי הוא חומר החוסם את הנוירוטרנסמיטר אצטילכולין במערכת העצבים המרכזית ובמערכת העצבים ההיקפית. חומרים אנטיכולינרגיים מעכבים דחפים עצביים פאראסימפתטיים על ידי חסימה סלקטיבית של קולטני אצטילכולין בתאי עצב. סיבי העצב של המערכת הפאראסימפתטית אחראים על תנועה לא רצונית של השרירים במערכת העיכול, בדרכי השתן, בריאות, ובחלקים רבים אחרים של הגוף. תרופות אנטיכולינרגיות מחולקות לשלוש קטגוריות בהתאם לתפקידן: אנטימוסקרינים, חוסמים גנגליוניים וחוסמים נוירומוסקולריים. תרופות אנטיכולינרגיות משמשות למגוון מצבים רפואיים: סחרחורת (כולל ורטיגו) הפרעות במערכת העיכול (למשל כיב פפטי, שלשול, עווית שוער, דיברטיקוליטיס, קוליטיס כיבית, בחילות, הקאות) הפרעות גניטואורינריות (למשל דלקת שלפוחית השתן, דלקת השופכה, פרוסטטיטיס) נדודי שינה, אם כי בדרך כלל רק לטווח קצר הפרעות נשימה (כגון אסתמה, ברונכיטיס כרונית, מחלת ריאות חסימתית כרונית) סינוס ברקדיקרדיה כתוצאה מרגישות יתר של העצב התועה. תופעות הלוואי של תרופות אלו רבות ומגוונות, ביניהן: אטקסיה. אמנזיה. ירידה בייצור ריר באף ובגרון; כתוצאה מכך תחושה של יובש בגרון. יובש בפה - עם אפשרות האצה של התפתחות עששת. עצירה של הזעה; וכתוצאה מכך ירידה עוריות תרמי פיזור המוביל חם, כתמים, או עור אדום. חום גוף גבוה. אישונים מורחבים; כתוצאה מכך רגישות מוגברת לאור (פוטופוביה). ציקלופלגיה. ראייה כפולה. קצב לב מוגבר. אצירת שתן. ירידה בתנועתיות המעיים. הגדלת הלחץ התוך עיני; מסוכן עבור אנשים עם גלאוקומה צרת-זווית. תופעות לוואי אפשריות במערכת העצבים המרכזית: בלבול חוסר התמצאות אגיטציה אופוריה או דיספוריה דיכוי נשימה בעיות זיכרון חוסר יכולת להתרכז דיבור לא קוהרנטי עצבנות מיוקלונוס מחשבות לא הגיוניות פוטופוביה הפרעות ראייה הבזקי אור תקופתיים שינויים תקופתיים בשדה הראייה שלג ויזואלי ראיית מנהרה הזיות חזותיות, שמיעתיות או אחרות. לעיתים נדירות: פרכוסים, תרדמת, ומוות. תת-לחץ דם תנוחתי - מעלה משמעותית את הסיכון לנפילות בקרב קשישים. חולים מבוגרים נמצאים בסיכון גבוה יותר לחוות תופעות לוואי הקשורות למערכת העצבים המרכזית עקב ייצור נמוך של אצטילכולין בגיל זה. תסמונת אנטיכולינרגית היא תסמונת הפיכה המסתיימת ברגע שהחומר שגרם לה מופרש מהגוף. מעכבי אצטילכולין אסטראז כמו פיזוסטיגמין נמצאים בשימוש כאנטידוט במקרים של תסמונת אנטיכולינרגית מסכנת חיים. מדיה וקבצים בנושא אנטיכולינרגיות בוויקישיתוף Talan, Jamie (ביולי–באוגוסט 2008). "Common Drugs May Cause Cognitive Problems". Neurology Now. 4 (4): 10–11. doi:10.1097/01.NNN.0000333835.93556.d1. נבדק ב-2017-08-17. {{cite journal}}: (עזרה)(הקישור אינו פעיל) ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
נריניו

נריניו (בספרדית: Nariño) הוא אחד מ-32 המחוזות של קולומביה. המחוז נמצא בדרום-מערב קולומביה והוא גובל במחוז קאוקה בצפון-מזרח, בפוטומאיו במזרח, במדינת אקוודור בדרום ובאוקיינוס השקט במערב ובצפון. המחוז משתרע על שטח של 33,268 קמ"ר. במחוז מתגוררים כ-1.8 מיליון תושבים (הערכה ל-2017). בירת המחוז היא סן חואן דה פסטו. במהלך התקופה הפרה-קולומביאנית האזור היה מיושב על ידי שבטי ילידים שונים, כמו בני האווה-קוואיקר (אנ'). האירופאי הראשון שהגיע לאזור היה הקונקיסטאדור הספרדי פסקואל דה אנדגויה שסייר לאורך חוף האוקיינוס השקט כדי להשיג מידע ששימש לאחר מכן את פרנסיסקו פיסארו כשהוא יצא לכבוש את פרו. לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור נכלל בפרובינציית פופאיאן. לאחר פיצול הרפובליקה ב-1830 האזור נכלל ברפובליקת גרנדה החדשה. בעשורים שלאחר מכן שונתה החלוקה המנהלית של האזור מספר פעמים והוא השתייך בתקופות שונות למחוז קאוקה, לפרובינציית פסטו ולפרובינציית ברבקואס. ב-1857 הרפובליקה הפכה לפדרלית והפרובינציה נכללה במדינת קאוקה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה. ב-6 באוגוסט 1904 נוצר מחוז נריניו במתכונתו הנוכחית. המחוז נקרא על שמו של אנטוניו נריניו, שהיה אחד הפעילים הבולטים לעצמאות קולומביה. כלכלת המחוז מסתמכת בעיקר על חקלאות, הכוללת בין היתר גידול תפוחי אדמה, קקאו, חיטה, שעורה, קפה, בננה, שעועית, אולוקוס (Ullucus), פול וקינואה, גידול מקנה, דיג, תעשייה ומסחר שמתרכז בגבול עם אקוודור ובנמל של טומקו. כמו כן המחוז הוא אחד המוקדים העיקריים בקולומביה לגידול צמח הקוקה שממנו מופק הסם קוקאין. מדיה וקבצים בנושא נריניו בוויקישיתוף נריניו, באתר אנציקלופדיה בריטניקה (באנגלית) נריניו באתר האגודה הגאוגרפית של קולומביה (בספרדית). קולומביה - ניטור גידולי קוקה 2013, ממשלת קולומביה ומשרד האו"ם לסמים ולפשיעה (UNODC) (בספרדית).
מסלול זנטפורט

מסלול זנטפורט (באנגלית: Circuit Park Zandvoort) הוא מסלול מרוצי מכוניות הסמוך לעיר זנטפורט שבהולנד, לחופו של הים הצפוני. המסלול היה חלק מאליפות הפורמולה 1 החל משנות החמישים ועד מחצית שנות השמונים ושב לסבב עם חזרת גרנד פרי הולנד לתחרויות בשנת 2021. במהלך השנים הוא שופץ מספר פעמים וכיום משמש כחלק מאליפות גרמניה למכוניות תיור (DTM). התוכניות להקמת מסלול מרוצים בזנטפורט נעשו עוד לפני מלחמת העולם השנייה. מרוץ כביש ראשון התקיים באזור ב-3 ביוני 1939, אך המסלול עצמו נבנה רק לאחר המלחמה. למרות שמקובל לייחס את תכנון המסלול לג'ון הוגנהולץ, היה זה סמי דייוויס שהציג את התכנון למסלול בשנת 1946. מרוץ הבכורה התקיים במסלול ב-7 באוגוסט 1948. שנה לאחר מכן נערך במקום גרנד פרי זנטפורט. בשנת 1950 שונה שם המרוץ לגרנד פרי ההולנדי, שהפך לחלק מסבב הפורמולה 1 בשנת 1952. בשנת 1954 לא התקיים מרוץ פורמולה, אך המרוץ שב לסבב שנה לאחר מכן. לאחר הפסקה של שנתיים התקיים המרוץ ברציפות עד לשנת 1985, למעט הפסקה אחת בשנת 1972. תלונות רבות על מפגעי רעש מצד התושבים באזורים הסמוכים למסלול, הובילו לתכנון מחודש של המסלול. על פי התוכנית חלקו הדרומי של המסלול יקוצר ותוואי חדש של המסלול אמור היה להבנות בתוך השטח הפנימי של המסלול המקורי. האישור לביצוע השיפוצים התקבל בינואר 1987, אך זמן קצר לאחר מכן הודיעה חברת CENAV, המפעילה של המסלול, על פשיטת רגל. חברה חדשה שהוקמה לקחה על עצמה את ביצוע עבודות השיפוץ ובשנת 1989 נבנה מסלול חדש בהיקף של 2.6 קילומטרים. על השטח בדרומו של המסלול המקורי נבנו מגרשי כדורגל והוקי לקבוצות המקומיות. בשנת 1995 הוקמה חברת CPZ‏ (Circuit Park Zandvoort), שפעלה על מנת להפוך את המסלול למסלול גרנד פרי בינלאומי. בסיומו של הפרויקט, שהסתיים בשנת 2001, עמד היקפו של המסלול על 4.7 קילומטרים. בנוסף נבנו בצידי המסלול אזור טיפולים ומקומות ישיבה לצופים. המסלול החדש השתלב במרוצי אליפות גרמניה למכוניות תיור (DTM). אחד האירועים המרכזיים המתקיימים במסלול הוא RTL פורמולה 3 מאסטרס - אירוע בו מתחרים נהגים ממדינות שונות, הלוקחים חלק באליפויות מקומיות, האחד כנגד השני. בשנים 2007 ו-2008 לא התקיים המרוץ במסלול זה, עקב מגבלות שנבעו מתקנות רעש. לאחר שנתיים שב המרוץ להתקיים כסדרו. במרץ 2019 נחתם הסכם לחזרת מרוצי הפורמולה 1 לשלוש עונות החל מעונת 2020. לקראת המרוץ, שאמור היה להיות המרוץ החמישי בעונה, שופץ המסלול וחודש האזור הטכני והיציעים לקהל. התפרצות הקורונה הובילה לדחיית המרוץ ובהמשך לביטולו. הבכורה המחודשת נדחתה לעונת 2021. במהלך השנים התקיימו במסלול מספר מרוצים ותחרויות שונות. באוגוסט 1959 התקיימה במסלול אליפות העולם ה-26 לאופני כביש. החל משנת 2008 מתקיים במסלול מרוץ שנתי למרחק של 5 קילומטרים. בשנת 2010 השתתפה במרוץ לורנה קיפלגאט, שזכתה מספר פעם באליפות העולם וניצחה את המרוץ. בשנת 2013 החל להתקיים מרוץ של 24 שעות לרוכבי אופניים, הפתוח לכלל הציבור. מדיה וקבצים בנושא מסלול זנטפורט בוויקישיתוף אתר האינטרנט הרשמי של מסלול זנטפורט מסלול זנטפורט, ברשת החברתית פייסבוק מסלול זנטפורט, ברשת החברתית אקס (טוויטר) מסלול זנטפורט, ברשת החברתית אינסטגרם מסלול זנטפורט, ברשת החברתית LinkedIn מסלול זנטפורט, סרטונים בערוץ היוטיוב סקירה היסטורית של המסלול באתר Circuits of the past. The quintessential race track in the dunes Masters to return to Zandvoort, Autosport, 23 January 2009 Dutch GP at Zandvoort confirmed for F1 2020 after 35-year absence, SkySport, 14 May 2019 Dutch Grand Prix cancelled because of coronavirus pandemic, BBC, 28 May 2020
פיאט טאלנטו

פיאט טאלנטו (באיטלקית: Fiat Talento) הוא רכב מסחרי קל המיוצר על ידי חברת פיאט האיטלקית. הדגם נמכר לראשונה בשנת 1981 ומוצע בשני דורות. הדור הראשון יוצר במשך 14 שנים ברציפות (1981–1994), ודגם הדור השני מיוצר משנת 2016 ועד היום. יוצר בין השנים 1981–1994. פיאט טאלאטו דור ראשון הייתה גרסת גלגלים קצרה של "פיאט דוקאטו". הדגם מיוצר משנת 2016 ועד היום. פיאט טאלאנט דור שני מבוססת על דגם ה"רנו טרפיק". מנועי ה"פיאט טאלנטו" מיוצרים בגרסת טורבו אחיד, ובגרסת טורבו כפול. פיאט טאלנטו - דור ראשון פיאט טאלנטו - דור ראשון (טורבו דיזל) פיאט טאלנטו - דור ראשון פיאט טאלנטו - דור ראשון (מנוע דיזל) פיאט טאלנטו דור ראשון (מוגבה) פיאט טאלנטו - דור שני, שנת 2016, מבט לתא הנהג פיאט טאלנטו, שנת 2016 פיאט טאלנטו, שנת 2017 פיאט טאלנטו, שנת 2016 פיאט טאלנטו, שנת 2016 פיאט טאלנטו, שנת 2016 - מבט לדלת האחורית פיאט טאלנטו, מבט ללוח השעונים (שנת 2016) מדיה וקבצים בנושא פיאט טאלנטו בוויקישיתוף פיאט טאלנטו 2016 פיאט טאלנטו 2016 (באנגלית) פיאט טאלנטו 2016 (Fiat Talento review) פיאט טאלנטו 2017 (מידות ותמונות) פיאט טאלאנטו (3:04 דקות), יו-טיוב [1] (The New Fiat Talento Panel Van) פיאט טאלנטו 2016 Fiat Talento, la nueva furgoneta que sustituye a la Fiat Scudo» (en es-es), 24-03-2016 Consulta: 29 octubre 2016